चेहरे व बालों का सौंदर्य होम - मेड सौंदर्य प्रसाधनों से
Home > लाइफ स्टाइल > लेडीज स्पेशल > चेहरे व बालों का सौंदर्य होम - मेड सौंदर्य प्रसाधनों से
हर रोज कोई न कोई सौंदर्य प्रसाधन बाजार में बिकने के लिए आता है। कोई आपके बालों को घना, खूबसूरत व डैऊंड्रफ रहित बनाने का दावा करता है तो कोई आपके चेहरे...
Desk | Updated on:3 Aug 2019 9:30 AM GMT
हर रोज कोई न कोई सौंदर्य प्रसाधन बाजार में बिकने के लिए आता है। कोई आपके बालों को घना, खूबसूरत व डैऊंड्रफ रहित बनाने का दावा करता है तो कोई आपके चेहरे को खूबसूरत बनाने का दावा करता है। इन सौंदर्य प्रसाधनों के विज्ञापनों से आकर्षित हो आप इन्हें खरीद लेते हैं चाहे इनकी कीमत अधिक ही क्यों न हो पर क्या वाकई जो निखार आप इनसे चाहती थी, वह आपको मिलता है? शायद नहीं, अगर मिलता भी है तो वह चंद क्षणों के लिए, फिर आप वैसी की वैसी। पैसे की बरबादी और साइड इफेक्टस भी।
अगर आप ध्यान दें तो आपके सौंदर्य का खजाना आपके रसोईघर में ही छिपा है और जो निखार आपको प्राकृतिक प्रसाधन दे सकते हैं वह अन्य कोई नहीं। आइए बढ़ाते हैं अपना सौंदर्य इन प्राकृतिक प्रसाधनों से:-
तैलीय त्वचा के लिए अच्छा फेस मास्क:- 1 चम्मच जई का आटा, 1/2 सेब कददूकस किया हुआ और थोड़ा सा दूध। इन सब को मिला लें और मिश्रण को 15 मिनट तक चेहरे और गर्दन पर लगा रहने दें। फिर धीरे-धीरे उंगलियों की टिप्स से इसे चेहरे पर स्क्र ब की तरह मलें और पानी से चेहरा साफ कर लें।
मृत व मुरझाई त्वचा के लिए फेस पैक:- अनन्नास की एक स्लाइस मैश की हुई, 1 चम्मच संतरे का रस, 1 नींबू का रस, 2 चम्मच आटा (गेहूं)। इन सब को मिलकर चेहरे पर लगाएं
और 10 मिनट पश्चात् चेहरे को पानी से साफ कर लें। आपकी त्वचा खिल उठेगी।
चंदन का स्क्र ब:- 2 चम्मच चन्दन का पाउडर, 1 चम्मच मुल्तानी मिट्टी, 1 अंडे का सफेद भाग, 1 चम्मच चावल पिसा हुआ, 1 चम्मच चन्दन का तेल। इन सभी को मिलाएं और इस पेस्ट को चेहरे गर्दन पर अच्छी तरह लगाएं और सूख जाने पर चेहरा कुनकुने पानी से साफ कर लें।
मुलायम व स्निग्ध त्वचा पाने के लिए केले का मास्क आजमाएं। आधा केला मैश किया हुआ, 1 नींबू का रस, 2-3 चम्मच दूध। सभी को मिला कर पेस्ट का रूप दें व चेहरे पर 20 मिनट तक लगाएं व चेहरा दूध से साफ करें।
खुले रोम छिद्रों वाली त्वचा के लिए अच्छा पैक:- 9-1० स्ट्राबेरी मैश कर लें। 1/2 चम्मच पुदीना, 2 चम्मच जई का आटा इसमें मिला लें। चेहरे पर 15-20 मिनट तक लगा रहने दें। फिर गुलाब जल के साथ इसे चेहरे से साफ करें।
रूखी व दाग धब्बों वाली त्वचा के लिए अच्छा पैक:- 5 बादाम पिसे हुए, 1 चम्मच क्र ीम, नींबू के रस की कुछ बूंदें। इन सब को मिलाकर पेस्ट बना लें। 15-20 लगा रहने दें और फिर पानी लेकर हल्की-हल्की मसाज करें और पाएं नरम, मुलायम त्वचा।
बालों के लिए अच्छे पैक
रूखे बालों के लिए:- 2 चम्मच शहद, 2 चम्मच जैतून का तेल, 1 चम्मच ग्लिसरीन, 2 अंडे। सभी को मिला लें और खोपड़ी व बालों पर लगाएं। लगभग आधा घंटा लगा रहने दें। फिर किसी सौम्य शैम्पू से बाल साफ कर लें।
ऑयली या तैलीय बालों के लिए:- 3-4 चम्मच मुल्तानी मिट्टी, 10 स्ट्राबेरी मैश की हुई, 2 चम्मच आंवला पाउडर, 1 चम्मच सफेद सिरका। इन सभी को थोड़े से पानी के साथ मिला लें और 1 घंटे पश्चात् शैम्पू कर लें।
डैंड्रफ युक्त बालों के लिए:- बालों की सर्वप्रथम नारियल के तेल से मालिश करें और एक नींबू का रस खोपड़ी पर लगाएं। मेथी के दानों को पीस लें और इसमें दो अंडे मिलाएं और इसे बालों व खोपड़ी पर अच्छी तरह लगाएं। एक घंटे तक ऐसे लगा रहने दें। फिर शैम्पू कर लें। आखिरी बार बालों में जो पानी डालें, उसमें एक नींबू निचोड़ लें। सप्ताह में दो बार ऐसा करें।
झड़ते बालों की समस्या से छुटकारा पाने के लिए:- 2 चम्मच आंवला, 2 चम्मच शिकाकाई व 2 चम्मच रीठा पाउडर, 2 अंडे, 2 चम्मच मेथीदाना पिसा हुआ, 2 चम्मच नीम का पेस्ट सभी को मिलाकर बालों पर 45 मिनट तक लगाएं। तत्पश्चात् बालों को शैम्पू कर लें।